ღია მინდვრების სისტემა
ღია მინდვრების სისტემა (ინგლ. open field system) — მიწის გამოყენების ფართოდ გავრცელებული სისტემა შუა საუკუნეების ევროპაში, განსაკუთრებით დამახასიათებელი ინგლისისთვის. ამ სისტემის მიხედვით, სასოფლო დასახლებების სავარგულები იყოფოდა ე.წ ნადელებად. ერთი მინდვრის დაყოფისას ყოველ გლეხს ჰქონდა ერთი ან რამდენიმე მიწის ნაკვეთის აღების უფლება, რომელიც სხვა გლეხის ან ფეოდალის მიწისგან ხაზებით იყო გამოყოფილი. ამის გამო შენარჩუნებული იყო მიწის ნაკვეთების ერთიანი სივრცე და მათი დამუშავებაც ადგილობრივ გლეხთა ერთიანი ძალებით ხდებოდა.